
בקשה לחוות דעת ממבקר המדינה בנושא:  הטיפול הכושל של הרשויות במנטרלי אסון צ'רנוביל ואי יישום חוק המסייעים לניטרול תוצאות אסון צ'רנוביל, תשס"א-2001


היו"ר יורי שטרן:

	שלום רב, אני מתכבד לפתוח את הישיבה.

	 לאחר שלוש שנים מאז חוקק החוק, כפי שגילינו, לא היתה התקדמות, לא היה שום ביצוע, ולכן ביקשנו את מבקר המדינה להגיב על כך. אני בזה הייתי מבקש מיושבת ראש ועדת העלייה, הקליטה והתפוצות, חברת הכנסת קולט אביטל, להציג את עמדת הוועדה, ונראה אם נצליח לסיים אולי היום את העבודה הזו.

קולט אביטל:

	 אני שמחה על הישיבה המשותפת הזאת. בעניין החוק, מבינה שיש בעיות רבות ביישום, חלקן נוגעות למשרד הבריאות, שגם הוא לא מילא את כל חלקו בחוק הזה.

	החלק השני של העניין, ואני מודה שלא הייתי בין המחוקקים, של מי שיזמה את החוק, היתה סופה לנדבר- -

היו"ר יורי שטרן:

	 עם כל הצניעות אני חייב לומר שגם אני. היו שתי הצעות, של סופה ושלי, שאוחדו.

קולט אביטל:

	תודה על התיקון. 

בישיבה שקיימנו לפני שבוע עם שר השיכון התבשרנו שהוא חתם סוף סוף על התקנות, והיום הן יובאו לפנינו, אני אישית עוד לא ראיתי את התקנות. אולי נציג משרד השיכון יוכל לעדכן אותנו קצת יותר בישיבה זו בעניינן. אני אבקש מהיועצת המשפטית של הוועדה להתייחס לעניינים, ונשמח לשמוע המלצות כדי שנוכל להתקדם בישיבה הבאה.

הלית מגידו:

	החוק התקבל ב-2001, ובשעתו כלל מספר אלמנטים. היה ברור שהוא כולל הן את ההקמה של מרכז רפואי, בנוסף לזה נקבע נושא ההטבה, אך הדבר העיקרי לטעמי לפחות שלגביו נדון הוא נושא הדיור. נוסח התקנות כפי שהובאו לפנינו קובע זכאות לתוספת של 100 נקודות. הבנתי ממשרד השיכון שהיום נכים ושבנוסף לכך יש להם היעדר כושר השתכרות, התוספת המגיעה להם עומדת על 200 נקודות, את זה אני אומרת לשם השוואה.

קולט אביטל:

	 נדמה לי שה-100 נקודות הן הסף. מתחת ל-100 אי אפשר לקבל הטבות. האם זה נכון?

הלית מגידו:

	איני יודעת.

היו"ר יורי שטרן:

	 ההצעה הזו היתה הראשונה שהובאה לוועדת העלייה והקליטה לפני שנתיים וחצי ודחינו אותה פה אחד. אמרנו: לא נקבל את הסכום הזה, זה אפילו לא מענק, זה סכום כל כך לא משמעותי במחירי הדיור של היום, שלראות בזה סעיף בחוק זה פשוט לא רציני.

יגאל יאסינוב:

	 לא מדובר בתקנה חדשה.

קולט אביטל:

	 הובאה אז לפנינו תקנה, וסירבנו לחתום עליה.

יגאל יאסינוב:

	מה שמובא היום הם תיקונים קוסמטיים ולא יותר מזה. לא ברור מהתקנה האם 100 נקודות האלה זה הסף, ואז אי אפשר לתת פחות- -

קולט אביטל:

	 אני מבינה שמתחת ל-100 אין זכאות. כדי להיות זכאי להטבות כלשהן, אם אתה נכה או קשיש, כל הקטגוריות, החישוב נעשה לאחר שניתנות להם 100 נקודות, זה המינימום הנדרש. כדי שנוכל להתקדם ולהבין מה זה נותן, אולי נקבל הסבר ממשרד השיכון.

חביב קצב:

	המטרה היא להיטיב, שכל מי שלא מגיע לדרגה- - 

	כל תוספת ניקוד מביאה לסכום גדול למשכנתא. היום אין מענקים לאף אחד- -

קולט אביטל:

	 חוץ מאתיופים.

חביב קצב:

	משפחת עולים רגילה נקלטת אוטומטית ומגיעה בשנה שנייה שלה בארץ ל-1,800. בנוסף, מעבר להיותם עולים, הם מקבלים עוד תוספת של 100 נקודות. נקודה שלישית – לפי מספר נפשות וכו', אם מגיע לו להיות ב-2,500, הוא יקבל את ה-2,500 ועוד תוספת של 100 נקודות. זו תוספת כדי להיטיב. האוצר לא קיבל את עמדתנו, אנו רוצים לתת 200 נקודות.

היו"ר יורי שטרן:

	 למה זה שווה בכסף היום?

יובל רז:

	אני צריך לבדוק את זה.

היו"ר יורי שטרן:

	תברר עכשיו בבקשה.

חביב קצב:

	בכל נושא ביצוע החוק, הנושא של תוספת ביצוע, היה לנו ויכוח – אנו והשיכון בעמדה מול משרד האוצר.

היו"ר יורי שטרן:

	 איך הוא יכול לקבוע בלי שהוועדה תאשר?

חביב קצב:

	אני כאן רק כדי להסביר. הכיוון היה שכל אדם ייבחן ברמה הסוציאלית, ואז ייקבע לו אם הוא זכאי או לא.

אלכסנדר קלנטירסקי:

	היום, 200 ₪, יש מענק, אין מענק, אי אפשר לקנות דירה. קודם כל צריך לחוק או לתקנון שהכל – צריך לקבל דיור סוציאלי. שלשום מר קצב אמר ברדיו שבשנה זו הוא יכול לתת לדיור סוציאלי 4,000 יחידות.

קולט אביטל:

	 לא שמעתי שבונים או שיש באיזה מקום 4,000 יחידות.

אלכסנדר קלנטירסקי:

	זה בנאדם, זה קודם כל. צריך לחשוב על זה ככה. 

קולט אביטל:

	 מה זה אומר? 
	
אלכסנדר קלנטירסקי:

	אמרת שמיגור זה עמידר.

חביב קצב:

	לא אמרתי.

היו"ר יורי שטרן:

	 הוא לא בחקירה. הוא שולט בנתונים, הוא כעת מדווח לנו.

קולט אביטל:

	 אני רוצה לומר; מה שאני יודעת זה שיש מחסור עצום בדיור ציבורי. אם מתוך ה-156,000 נמצאו פתרונות השנה ל-4,000 איש, זה לא רע, אבל זה טיפה בים. אנו צריכים למצוא פתרונות גם ל-156,000 הנותרים. 

חביב קצב:

	שלא יישמע שאני חולק על דבריך, שאין מצוקת דיור. המצוקה היא חריפה מאוד, וכמות הפתרונות היא מזערית. שחס וחלילה לא תהיה אי הבנה. אך במסגרת המאמצים שלנו, אנו עובדים במספר מסלולים - ההוסטלים שמשרד השיכון בנה שמתפנים בהם דירות, ומתחילים לבנות אותם, שאנו מאכלסים אותם ואכלסנו אותם, ואלה שמתקבלים מחדש. ב-2004 סיימנו למעלה מ-4,000 יחידות משפחתיות. בעזרת השם, התקציב יאושר, כלומר יחידים וזוגות, כל מי שיכול לשכור דירה לחמש שנים לפחות, שיתאפשר לו כך גם להתמודד במחירי השוק בשכירות. זה הרחבה.

היו"ר יורי שטרן:

	 אבהיר למי שלא מכיר את הלשון הזו; מי שהיה גר בהן נפטר. זה לא שמדינת ישראל מצאה פתרונות נוספים, פשוט אנשים מתו.

	אני רוצה לשאול אותך, האם החוק של הלוואות הדיור, הוא מדבר גם על מתן מענקים.

חביב קצב:

	גם הכנסת וגם הממשלה אישרו את זה, ב-25.3.2003, היתה החלטת ממשלה בתקציב המדינה. מאז אין יותר מענקים.

קולט אביטל:

	 יכול להיות שיהיו מענקים בפריפריה, כלומר בבאר שבע ודרומה.

חביב קצב:

	אם מורידים רמת הריבית שעומדת היום על 4%, כל אחוז שווה הרבה מאוד כסף. אז הריבית הבנקאית עמדה על- -

רומן ברונפמן:

	 למה אתם לא מקדמים את זה במסדרונות הממשלה?
	
יובל רז:

	ביררתי את מה שביקשת ממני לברר. 200 נקודות זה בערך 22,000. 100 נקודות זה 11,000.

רומן ברונפמן:

	לקיים דיון בנושא הזה בלי נציג של המשרד זה מעליב.

קולט אביטל:

	 הם בדרך.

רומן ברונפמן:

	 זו הכתובת העיקרית.

	ודבר נוסף - הצעתו של חביב, אם אני זוכר נכון, זה שזה צריך להיות הסף התחתון. אני קצת מתפלא על השר החדש לשיכון ובינוי. אנו מתגלגלים ממשרד אחד לאחר ומשר אחד לשני.

קולט אביטל:

	השאלה היא גם פרקטית – כמה זמן אנו עוד רוצים לסחוב את זה. האם לומר שאנו לא מוכנים לחתום, ואז אנו שוב דוחים אנשים בלי פתרונות הרבה זמן.


רומן ברונפמן:

	 אם תקבלי היום את מה שמובא, וזה בסמכותך לקבל או לדחות, את הדברים שלא הסכמנו לקבל לפני שנה וחצי, זה סטירה גם לך וגם לנו. לכן אני דוחה את זה מכל וכל. אני חושב שצריך להצביע על זה.

יגאל יאסינוב:

	 אני מקווה שב-10:30 יגיע נציג משרד השיכון.

מרינה סולודקין:

	 אנו יושבים ודנים בנושאים אלה כמה שנים. זה גם לא לכבוד הוועדה וגם לא לכבוד האנשים. זה צחוק של חוק הליקוידטורים. מתחילים עם 200 נקודות, ואני גם עומדת על זה שאנו צריכים להחזיר מענקים מקומיים. 

יגאל יאסינוב:

	אני רוצה לציין שיושבים פה חברי כנסת מרוב סיעות הבית שמייצגים את יוצאי חבר המדינות, שמייצגים את כל הקשת הפוליטית. אני לא זוכר הרבה פעמים שאנו כולם באותה דעה בלי יוצא מן הכלל. התקנות שהביאו לנו היום אינן נכונות. פשוט אי אפשר לאשרן, כי אם אנו פעם אחת ניתן למשרד כלשהו לעשות את הטריק הזה, להביא תקנות שוועדה דחתה אותן, אחרי זמן כלשהו, כאילו תקנות חדשות, ולמכור לנו סחורה מיושנת כחדשה, אני חושב שזה יהיה תקדים לא טוב גם לדמוקרטיה וגם לעבודה פרלמנטרית. 

המסר שצריך לצאת מפה, שחברים בממשלה, אתם צריכים לבדוק את כל הדברים האלה. פה אנו יכולים להביא דוגמה, שאם אתם מביאים תקנה, תשאלו מה ההיסטוריה של המסמך הזה.

היו"ר יורי שטרן:

	מבקר המדינה, בבקשה. 

אליעזר גולדברג:

מה שהיה לי לומר אמרתי בישיבה הקודמת. אני מבין שבנושא הזה צפויה התקדמות על ידי משרד הבריאות, אך בכל הנוגע לתקנות אני מנוע מלהתערב.

היו"ר יורי שטרן:

	 אך כשמביאים לוועדה אותו הסדר לאישור שכבר נדחה, כמה זה באמת התנהגות ראויה מצד הממשלה, הגורמים הממשלתיים, והאם ניתן לראות ביצוע החוק במתן הטבה שהיא כמעט חסרת משמעות, קחו 100 נקודות, וכל אחד יודע שהן פשוט לעג. יש פה התנהגות, במסגרת הכללים המקובלים, שהיא לא שבירת כלים, אך היא לא ראויה.

קולט אביטל:

	 יש פה גם סחבת, זה כבר נמשך שלוש שנים. אני מתרשמת שכמעט אין חוק, והחוק הזה חוקק לפני כארבע שנים וכלום לא קורה.

מרינה סולודקין:

	 יש דברים שקורים.


קולט אביטל:

	 אנו נתקלים בזה יום יום, אנו בסך הכל גוף מחוקק, לא מבצע. אנו יכולים לחוקק עד מחר חוקים, הם נתקלים בקיר אטום באוצר.

הלית מגידו:

	רציתי להמשיך בדברים שחברת הכנסת אביטל הסבירה; הכנסת מחוקקת חוקים והדרג המבצע בסופו של הוא הממשלה. מבחינתי כל הזמן שעבר ועד עכשיו, ולעניין זה אין נפקות מבחינתי שהוועדה דחתה אותן, מדובר בזמן ארוך מדי, לא סביר. זה שהממשלה עוד לקחה את הזמן, זה דבר שמצער אותי פעמיים. יחד עם זאת אני לא חושבת שהעובדה שהנוסח הזה זהה לנוסח הקודם הופך את זה לדבר בלתי חוקי. 

הלית מגידו:

	צריך לשקול ולהחליט מה הסכום הראוי. 

היו"ר יורי שטרן:

	הוועדה יכולה להחליט: זה לא 100, זה 200?

הלית מגידו:

	סמכות הוועדה היא לאשר או לא לאשר את התקנות. 

אלכסנדר מרגוליין:

	אם אנו מדברים על התקנות לפי סעיף 8א שזה יחול בנוגע מכאן ואילך, אז הדיור תיאורטי בהרבה מובנים, כי הוא יכול להתייחס ל-30-40 איש לכל היותר. לדעתנו המלה "עדיפות" בסעיף 8א יכולה להתייחס גם לזה, אחרת זה חסר משמעות.

קולט אביטל:

	 ברגע שנאשר את זה, זה לא ישונה לעולם.

יגאל יאסינוב:

	 אנו יכולים לקבל החלטה שהאישור שלנו זה בכפוף להסכמת המשרד. אחרת אנו לא מאשרים.

היו"ר יורי שטרן:

	 התוספת הזו למשכנתא, האם לפחות היא יכולה לקבל תוקף רטרואקטיבי לאישור הכנסת?

מיכאלה גרזון:

	באמצעים שעמדו לרשותו. חוק הלוואות לדיור מעגן את הכללים.

היו"ר יורי שטרן:

	 אך מי קובע את הכללים – לא החוק, השר. 
	

מיכאלה גרזון:

	אך כשפורצים את זה, זה לאורך כל הדרך. 
	
היו"ר יורי שטרן:

	 יש פה הפרה הרבה יותר בוטה. המשרדים קובעים, ופה מדובר בהפרת החוק, שזה לכל הדעות הרבה יותר חמור. 

חביב קצב:

	אדם שרכש דירה, ואתה רוצה לתת לו עוד הלוואה, והוא יצטרך להחזירה. אני לא בטוח שזה השיקול הנכון.

מרינה סולודקין:

	 כשרוצים לקחת כסף  מניצולי שואה רטרואקטיבית, משרד האוצר חותם, היה לי תקדים, אלה היו גם ניצולי שואה, של מלחמת העולם השנייה, והחליטו רק 15,000 ₪.

יגאל יאסינוב:

	 על איזה סכום מדובר רטרואקטיבי?

היו"ר יורי שטרן:

	 מדובר בהלוואה נוספת. 

יגאל יאסינוב:

	 העלות למדינה זה מימון אותם אחוזים.

אלכסנדר מרגוליין:

	אלה כללים של משרד השיכון שטעונים אישור שר האוצר, אנו מדברים על משהו אחר. העניין הקריטי ביותר הוא דיור ציבורי. אני לא מבין למה צריך להיות דין אחד להלוואות ודין שונה לזה.

היו"ר יורי שטרן:

	 בסעיף של נקודות אין לנו בררה, כי כל הנוהל פה זה 100 או 200. זה לא שאנו לוקחים אותם כנכים של נכות של 75%.

קולט אביטל:

	 אנו מדברים פה על מצב תיאורטי. בואו נהיה כנים עם עצמנו. אנו יכולים לקבוע כאן ככנסת שהם זכאים, והכל טוב ויפה. אנו במשבר, ויושבים מול משרד השיכון, והמשבר הוא קשה – אין דיור ציבורי. לממשלה הזו ולקודמת לא היו ואין פתרונות לדיור ציבורי.

מרינה סולודקין:

	 בממשלה הקודמת לפחות היו.


קולט אביטל:

	 אך מישהו ביטל אותם.

	בנייה בדיור ציבורי אין וגם אין כוונה. החוק שאנו מציעים לשכירות בזול גם הוא תקוע, כי באוצר לא רוצים לתת את התמריצים. לכן פה אנו מדברים תיאורטית.

אלכסנדר מרגוליין:

	זה בלתי אפשרי להכניס לתקנות את העניין של הרטרואקטיביות, זה מיותר. שיעור הריבית שלו יהיה לא 4% אלא 2%. זה בסמכות שר השיכון ושר האוצר.

קולט אביטל:

	 אנו יכולים להמליץ.

אלכסנדר מרגוליין:

	את זה אנו מבקשים.

מיכאלה גרזון:

	נכון להיום אני יודעת שהם לא מורידים ריבית.

יובל רז:

	במקרים חריגים מאוד מורידים ריבית.

רומן ברונפמן:

	 הצעתי היא שאנו צריכים לדחות היום.

חביב קצב:

	רטרואקטיבי זה מאוד בעייתי.

רומן ברונפמן:

	 יש מקום לזה, כי אתה משווה את התנאים- -

היו"ר יורי שטרן:

	 אולי נבקש שהממ"מ יעשו חישוב, או המחלקה הכלכלית.

רומן ברונפמן:

	 כמה אנשים רכשו בתנאים הישנים?

אלכסנדר מרגוליין:

	פלוס מינוס, כמה עשרות. סך הכל מנטרלים בעלי דירות זה מקסימום 400-500. חלק רכש לפני החוק. 
	

אלכסנדר מרגוליין:
	
	אחר כך קבעו ריבית 4%, ואחר כך קבעו ריבית 4% עם הצמדה מלאה.

היו"ר יורי שטרן:

	 אנו יכולים לסכם; דעתכם כוועדת העלייה והקליטה תקבל ביטוי עוד מעט, אני מקווה שבמשא ומתן תוכלו להגיע ל-200 נקודות, שזה גם מעט מאוד. 

רומן ברונפמן:

	 אסור להפריד בין החלטת הוועדה לפנייה למשרד אוצר. גם במקרה הספציפי הזה הממשלה פישלה.

היו"ר יורי שטרן:

	 פה הפנייה יכולה להיות בשם הוועדות לוועדה בין משרדית, שכשמגיע אליהם מקרה לבקשה – להתחשב.

רומן ברונפמן:

	 הממשלה צריכה לשאת באחריות. זה לא מעניינה של הכנסת. אני רוצה למלכד את הממשלה.

היו"ר יורי שטרן:

	 אך לא את עצמנו. הממשלה תשמח שלא נעביר.

	 מיצינו את העניין הזה.

גלעד שר:

	מה שהתבקשנו על ידי מזכירת הוועדה זה להכין הצעה. הכנו, ונמסור לכם את זה. השתדלנו למהול את שכר המומחים הגבוה מאוד בהרבה שכר נמוך של עורכי דין ישראליים. אני לא מציע שיצהירו פה הצהרות גבוהות מדי לפני שבדקנו באמת שיש תשתית לעשות זאת. זה לא קל. לא מצאנו דרך לבסס חובה של המדינה. 

היו"ר יורי שטרן:

	 חובת המדינות להמשיך לשלם?

גלעד שר:

	את זה צריך להוכיח.

אליעזר גולדברג:

	גם בעקבות דבריו של עו"ד שר אני מציע לא לתלות הרבה תקוות בדרך זו. מה שאני אומר זה גם בלשון הגזמה.

רומן ברונפמן:

	 אתה מדבר על דרך משפטית?

אליעזר גולדברג:

	כן. 

היו"ר יורי שטרן:

	 תודה רבה, בהצלחה בדיון הבא.


הישיבה ננעלה בשעה 10:30.



